Eerste tekens van Dineo se nadraai in SA – kyk foto‘s!
JY LEES NOU Eerste tekens van Dineo se nadraai in SA – kyk foto‘s!
Die tropiese storm, voorheen bekend as Dineo, beweeg tans oor suidelike Arika en woed tans op die grens tussen Suid-Afrika, Botswana en Zimbabwe.
Volgens die Suid-Afrikaanse Weerdiens sal dit oor die naweek aanhou om in ’n westelike rigting te beweeg. Te danke aan dié sikloon het beide Mpumalanga en Limpopo reeds stewige reën ontvang oor die afgelope paar ure. Die meeste het in Graskop in Mpumalanga geval – ’n volle 166 mm! Veral by die Lisbon-waterval was dit baie duidelik dat goeie reëns uitgesak het.
Video- Lisbon Waterval na gisteraand se lekker reen in Graskop!! Prentjiemooi!!! Dankie Werner Rautenbach. https://t.co/54dJF64jtN pic.twitter.com/SRZ68V8eil — ReenvalSA (@ReenvalSA) February 17, 2017
Met reënbuie sover as Bosbokrand.
Ivano Diedericks sent us this video -taken between Graskop and Bosbokrand. @peoples_weather @MondoMeteo @eNCA @venter_annette @Dullsweather pic.twitter.com/D3GM9yDWB5 — ReenvalSA (@ReenvalSA) February 16, 2017
Selfs swaarder reën word oor die naweek in dié twee provinsies verwag en teen Vrydagoggend was meeste van Limpopo al bedek met donker wolke.
#Dineo Limpopo skies are grey with some rain and wind this morning. SM pic.twitter.com/uZJOt1JkaM — Jacaranda News (@JacaNews) February 17, 2017
Wat die res van die land betref word net ligte donderbuie in die meer sentrale dele verwag. Dit sal wyd verspreid wees tussen die suidelike Vrystaat en Noord-Kaap, asook meeste van die Oos-Kaap.
Die weerdiens het bygevoeg dat 'n gerug dat Dineo chaos Vrydagaand in Gauteng gaan veroorsaak vals is. "Geen erge weerstoestande word Vrydag in Gauteng verwag nie."